

**ประกาศโรงเรียนบ้านเหม้าหนองเรือ**

เรื่อง การขึ้นบัญชีผู้สอบคัดเลือกได้เพื่อจ้างเป็นอัตราจ้างผู้ปฏิบัติงานธุรการโรงเรียน

 ตำแหน่ง อัตราจ้างผู้ปฏิบัติงานธุรการโรงเรียน

ปีงบประมาณ พ.ศ. ๒๕๖๒

 สังกัด สำนักงานเขตพื้นที่การศึกษาประถมศึกษาศรีสะเกษ เขต ๑

--------------------------------------------

 ตามประกาศโรงเรียนบ้านเหม้าหนองเรือ สังกัดสำนักงานเขตพื้นที่การศึกษาประถมศึกษาศรีสะเกษ เขต ๑ ประกาศ ณ วันที่ ๑๕ พฤศจิกายน พ.ศ. ๒๕๖๑ เรื่อง รับสมัครคัดเลือกบุคคลเพื่อจ้างเป็นอัตราจ้างผู้ปฏิบัติงานธุรการโรงเรียน จำนวน ๑ อัตรา ของโรงเรียนบ้านเหม้าหนองเรือ สังกัดสำนักงานเขตพื้นที่การศึกษาประถมศึกษาศรีสะเกษ เขต ๑ โดยกำหนดรับสมัครระหว่างวันที่ ๑๙ – ๒๓ พฤศจิกายน พ.ศ. ๒๕๖๑ และดำเนินการสอบคัดเลือกในวันที่ ๒๖ พฤศจิกายน พ.ศ. ๒๕๖๑ นั้น

 บัดนี้ การดำเนินการสอบคัดเลือกเพื่อจ้างเป็นอัตราจ้าง ตำแหน่ง อัตราจ้างผู้ปฏิบัติงานธุรการโรงเรียน

ได้เสร็จสิ้นแล้ว จึงประกาศขึ้นบัญชีผู้สอบคัดเลือกได้ โดยมีรายละเอียดที่เกี่ยวข้อง ดังนี้

1. ประกาศรายชื่อผู้สอบคัดเลือกได้ โดยเรียงลำดับจากผู้ที่ได้รับคะแนนรวมของสอบข้อเขียนและ

สอบสัมภาษณ์จากมากไปน้อย กรณีที่ได้คะแนนเท่ากันให้ผู้ได้คะแนนสอบข้อเขียนมากกว่าอยู่ในลำดับที่ดีกว่า

หากได้คะแนนเท่ากันอีกให้ผู้สมัครก่อนอยู่ในลำดับที่ดีกว่า **รายละเอียดตามบัญชีรายชื่อที่แนบท้ายประกาศนี้**

1. บัญชีผู้ผ่านการสอบคัดเลือกได้ ใช้ได้ไม่เกิน ๑ ปี นับตั้งแต่วันประกาศผลการคัดเลือก และ

จะยกเลิกการขึ้นบัญชีเมื่อมีการคัดเลือกในตำแหน่งเดียวกันใหม่ หรือเมื่อสำนักงานคณะกรรมการการศึกษา

ขั้นพื้นฐาน และหรือโรงเรียนบ้านเหม้าหนองเรือ เปลี่ยนแปลงเป็นอย่างอื่น และจะยกเลิกการขึ้นบัญชี

เป็นการเฉพาะรายในกรณีใดกรณีหนึ่ง ดังต่อไปนี้

 ๒.๑ ผู้นั้นขาดคุณสมบัติสำหรับตำแหน่งที่ได้รับการคัดเลือก

 ๒.๒ ผู้นั้นไม่มารายตัวปฏิบัติหน้าที่ตามที่กำหนด

 ๒.๓ ผู้นั้นได้รับการจัดจ้างแล้ว

 ๒.๔ ผู้นั้นขอสละสิทธ์

 ๒.๕ ผู้นั้นไม่สามารถเข้าปฏิบัติหน้าที่ตามที่กำหนดเวลาที่ได้รับการจ้างได้

๓. การจัดจ้าง โรงเรียนบ้านเหม้าหนองเรือ จะเรียกตัวผู้ได้รับการคัดเลือกมารายงานตัวเพื่อทำสัญญาจ้างครั้งแรกโดยใช้ประกาศขึ้นบัญชีผู้ได้รับคัดเลือกเป็นการเรียกตัวผู้มีสิทธิ์ได้รับการจัดทำสัญญาจ้างตามลำดับที่

ประกาศผลการคัดเลือกไว้ สำหรับการจัดทำสัญญาจ้างจะดำเนินการได้ต่อเมื่อได้รับแจ้งเรื่องงบประมาณจากสำนักงานคณะกรรมการการศึกษาขั้นพื้นฐาน การเรียกตัวครั้งต่อไป โรงเรียนบ้านเหม้าหนองเรือ จะมีหนังสือ

เรียกตัวผู้ได้รับการคัดเลือกโดยตรงเป็นรายบุคคล ก่อนวันที่รายงานตัวไม่น้อยกว่าสิบวันนับตั้งแต่ประทับตราลงทะเบียนของไปรษณีย์ต้นทางตามที่อยู่ที่ปรากฏในเอกสารการสมัคร อนึ่งผู้ที่ได้รับการคัดเลือก ซึ่งได้รับการจ้างเป็นอัตราจ้างผู้ปฏิบัติงานธุรการโรงเรียนไม่มีข้อผูกพันในการจะนำไปสู่การบรรจุหรือปรับเปลี่ยนไปเป็นตำแหน่งลูกจ้างประจำหรือข้าราชการในระหว่างปีงบประมาณ หากปรากฏว่าเป็นผู้ขาดคุณสมบัติตามที่กำหนดหรือมีความรู้ความสามารถ ความประพฤติไม่เหมาะสม ผู้มีอำนาจการจ้างอาจบอกเลิกจ้างโดยไม่ต้องแจ้งให้ผู้รับจ้างทราบล่วงหน้าและจะเรียกร้องสิทธิ์ใด ๆ ไม่ได้

๔. เอกสารหลักฐานที่ต้องนำไปแสดงในวันรายงานตัว มีดังนี้

 ๔.๑ สำเนาวุฒิการศึกษา (ปวช.) ขึ้นไป พร้อมรับรองสำเนา จำนวน 2 ชุด

 ๔.๒ สำเนาแสดงผลการเรียน พร้อมรับรองสำเนา จำนวน 2 ชุด

 ๔.๓ สำเนาทะเบียนบ้านที่มีชื่อผู้มารายงานตัว พร้อมรับรองสำเนา จำนวน 2 ชุด

 ๔.๔ สำเนาบัตรประจำตัวประชาชนยังไม่หมดอายุ พร้อมรับรองสำเนา จำนวน 2 ชุด

 ๔.๕ สำเนาหน้าบัญชีเงินฝากออมทรัพย์ ธนาคารกรุงไทย พร้อมรับรองสำเนา จำนวน 2 ชุด

๕. **ให้ผู้ที่สอบคัดเลือกได้ลำดับที่ ๑** มารายงานตัวและทำสัญญาจ้าง ณ โรงเรียนบ้านเหม้าหนองเรือ

ตำบล ละทาย อำเภอ กันทรารมย์ จังหวัด ศรีสะเกษ ในวันที่ ๓๐ พฤศจิกายน พ.ศ. ๒๕๖๑

ตั้งเวลา ๐๙.๐๐ น. เป็นต้นไป หากผู้ที่สอบคัดเลือกได้ในลำดับที่ ๑ ไม่มารายตัวตามกำหนดเวลาที่แจ้ง

ถือว่าสละสิทธิ์ และโรงเรียนบ้านเหม้าหนองเรือจะเรียกผู้สอบคัดเลือกได้ในลำดับถัดไป

 จึงประกาศมาให้ทราบโดยทั่วกัน

 ประกาศ ณ วั นที่ ๒๘ พฤศจิกายน พ.ศ. ๒๕๖๑

( นายวรายุทธ พันธุ์ดี )

 ครู / รักษาการในตำแหน่งผู้อำนวยการโรงเรียนบ้านเหม้าหนองเรือ

**บัญชีรายชื่อผู้สอบคัดเลือกได้ และขึ้นบัญชีผู้สอบคัดเลือกได้เพื่อจ้างเป็นอัตราจ้างผู้ปฏิบัติงานธุรการโรงเรียน**

ตำแหน่ง อัตราจ้างผู้ปฏิบัติงานธุรการโรงเรียน

ปีงบประมาณ พ.ศ. ๒๕๖๒

โรงเรียนบ้านเหม้าหนองเรือ

สังกัด สำนักงานเขตพื้นที่การศึกษาประถมศึกษาศรีสะเกษ เขต ๑

( แนบท้ายประกาศโรงเรียนบ้านเหม้าหนองเรือ ลงวันที่ ๒๘ พฤศจิกายน พ.ศ. ๑๕๖๑ )

|  |  |  |  |
| --- | --- | --- | --- |
| ลำดับที่ | เลขประจำตัวผู้สอบ | ชื่อ – สกุล  | หมายเหตุ |
| ๑ | ๐๐๒ | นางอรพรรณ รักพรม |  |
| ๒ | ๐๐๔ | นางวิรุยา ทองคำ |  |
| ๓ | ๐๐๕ | นายณัฐกุล คำมะวงค์ |  |
| ๔ | ๐๐๖ | นางสาวพิมพ์พิชชา นมัสสิลา |  |
| ๕ | ๐๐๑ | นางวริสรา สายพงษ์ |  |
| ๖ | ๐๐๙ | นางจิรวรรณ พิมโคตร |  |
| ๗ | ๐๐๗ | นางสาวจิตรานุช นะที |  |



( นายวรายุทธ พันธุ์ดี )

 ครู / รักษาการในตำแหน่งผู้อำนวยการโรงเรียนบ้านเหม้าหนองเรือ